A legújabb digitális diktafonok | technokrata
Az Olympus hat új digitális hangrögzítőt mutatott be.
Mindegyik modell két, könnyen kezelhető változatban kapható. Az egyik mindennapos jegyzet-, üzenet- és interjúrögzítésre alkalmas. A másik, ˝PC˝ verzió, a mellékelt kábel használatával, lehetővé teszi a file-ok letöltését számítógépre, mentés, szerkesztés, vagy továbbküldés céljából.
Időbeosztás, jegyzetrögzítés, feladatlisták készítése, megbeszélések rögzítése… Az új VN-1100 18 óra felvételi idővel és 28 óra üzemidővel rendelkezik. A készüléket egyszerű kezelni, a nagyméretű kijelző megjeleníti a leglényegesebb információkat, míg a file-kezeléshez három mappa áll rendelkezésre. A VN-1100 fehér színben kapható, míg a PC verzió fekete színű.
A VN-1100 nagytestvére, a VN-2100 még egy lépéssel előbb jár a digitális hangrögzítésben. 64MB-os memóriakapacitása több mint 35 óra felvételi időt biztosít LP üzemmódban, és négy opcionális felvételi minőséget kínál: Extra High Quality, High Quality, Short Play és Long Play. A felvételek kezelésére a VN-2100 négy mappával szolgál – ideális munkahelyi feladatok, egyetemi előadások, vagy csak egyszerűen gondolatok, és ötletek rögzítésére. A VN-1100 modellhez hasonlóan a VN-2100 is jól olvasható, nagyméretű, LCD-vel rendelkezik.
A VN-3100 LP üzemmódban több mint 71 órányi felvételi időnek megfelelő tartalom rögzítésére alkalmas. A VN-2100 modellhez hasonlóan a VN-3100 szintén négy mappával rendelkezik, melyek mindegyikében 100 felvétel tárolható. A PC verzió egyszerűen csatlakoztatható munkahelyi, vagy otthoni számítógépre a fontos információk letöltéséhez, archiválásához, vagy áttekintéséhez. A VN-3100 ezüst színben, a PC modell sötétkék színben kapható.
-nagyméretű LCD funkciógombokkal
-négy felvételi minőség választható: XHQ/HQ/SP/LP – az XHQ a legjobb minőséget biztosítja, az LP maximális felvételi időt
-két darab AAA elemmel maximum 28 óra üzemidő.
-a file-ok 4 (VN-2100 és VN-3100), vagy 3 mappába csoportosíthatóak (VN-1100)
-Hangra induló felvétel (VCVA) és indexelési lehetőség az összes modellen
-Figyelmeztető funkció és időzített felvételi lehetőség a VN-2100 és VN-3100 modelleken
-a PC modellek lehetővé teszik a file-ok letöltését számítógépre USB kábelen keresztül.
Az új VN sorozat 2006. szeptembertől kapható.
További cikkek:dell, kijelző, lcd, memória, usb